text: На 27 септември 2014 г. Дирекцията на Природен парк "Беласица" към Изпълнителната агенция по горите за пореден път организира почистване на територията на парка.
  В мероприятието активно участие взеха учениците от ОУ "Христо Смирненски" град Петрич. За пореден път възпитаниците на това училище доказаха, колко са загрижени за чистотата и опазването на Природен парк "Беласица".
  Почистен бе пътя от стадиона на град Петрич до хижа Беласица. Събраните отпадъци бяха предимно от хартиени, полиетиленови и пластмасови опаковки.
  Община Петрич се погрижи за извозването на отпадъците.
  За всички доброволци дирекцията на парка осигури чували, ръкавици и храна.
  Събитието е в рамките на проект "Изпълнение на дейности за устройство и управление на ПП "Беласица", финансиран от Европейския фонд за регионално развитие и от държавния бюджет на Република България чрез ОП "Околна среда 2007-2013 г.